както и на такса за подновяване, която се плаща на годишна база за подновяване на валидността на кредитните линии. Комисията установи обаче, че някои включени в извадката производители износители са се възползвали от безплатно предоставени кредитни линии.
 (298)
 В съответствие с член 6, буква г), подточка ii) от основния регламент ползата за получателите се изчислява като разликата между средствата, които производител износител е заплатил за отпускането на кредитни линии от китайските финансови институции, и средствата, които производителят би заплатил за съпоставима търговска кредитна линия, която може да се получи при пазарните условия като референтна стойност.
 (299)
 Подходящата референтна стойност за така наречената „такса ангажимент“ беше определена на 1,5 % въз основа на публично достъпни данни (39) за откриването на подобни кредитни линии. Като референтна стойност за кредитните линии, съществували преди началото на разследвания период и подновени по време на този период, беше използвана такса за подновяване в размер на 1,25 % въз основа на същия източник. Таксата ангажимент/таксата за подновяване обикновено се плаща на годишна база. Поради това таксата ангажимент/таксата за подновяване не е пропорционално разпределена спрямо продължителността на кредитната линия.
 (300)
 Размерът на таксите, използван за референтна стойност, беше приложен пропорционално към размера на всяка от въпросните кредитни линии, за да се получи размерът на субсидията (минус всички действително платени такси).
 (301)
 След разгласяването един производител износител оспори оценката на Комисията, че със споразуменията за кредитна линия му се предоставя полза. Бяха посочени следните основни причини:
 —
 Първо, споразуменията за кредитна линия представляват само рамкови споразумения за бъдещи отделни заеми, поради което с тях не се предоставят ползи за дружеството. Производителят износител заяви, че ползите са изчислени въз основа на кредитни линии без поет ангажимент/неусвоени кредитни линии.
 —
 Второ, при сключването на споразуменията за кредитна линия за банката възникват само незначителни разходи.
 —
 Трето, споразумението за кредитна линия без административни такси не е специфично за отрасъла за производство на електрически велосипеди.
 —
 Четвърто, Комисията е използвала неподходяща референтна стойност при изчисляването на ползите, предоставени със споразуменията за кредитна линия. Страната заяви, че Комисията не е доказала, че използваната за референтна стойност такса ангажимент съответства на същия вид споразумения за кредитна линия като приложимите за тази страна.
 (302)
 Комисията не е съгласна с представените доводи по изложените по-долу причини:
 —
 Що се отнася до първия довод, Комисията изчисли ползата само за кредитните линии, които действително се използват, а не, както се твърди, за кредитни линии без поет ангажимент/неусвоени кредитни линии.
 —
 Що се отнася до втория довод, решаващ фактор при оценяването на подходящата референтна стойност не са възникналите за банката разходи, а по-скоро преобладаващите пазарни условия за получаване на подобни кредитни линии. Освен това поради липсата на сътрудничество от страна на финансовите институции не бе възможно да бъдат установени каквито и да било действителни разходи или съпоставими такси в Китай. Поради това се наложи Комисията да използва наличните факти в съответствие с член 28 от основния регламент, както е обяснено в съображения 141—155.
 —
 Що се отнася до третия довод, поради липсата на сътрудничество от страна на финансовите институции Комисията